Diari Oficial de la Generalitat Valenciana


Sumari del DOGV 8914, del 28-09-2020 (2020/7821)

RESOLUCIÓ de 24 de setembre de 2020, de la Direcció General d'Indústria, Energia i Minas, per la qual s'incrementa en una quantia addicional el crèdit inicial, i s'acorda la redistribució definitiva per sectors dels crèdits assignats estimativament en la convocatòria, de les ajudes per a millorar la competitivitat i la sostenibilitat de les pimes industrials dels sectors de la Comunitat Valenciana del calçer, ceràmic, metal·lomecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla estratègic de la indústria valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8914

Data del DOGV
:   28-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7821


Data del document
:   24-09-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 24 de setembre de 2020, de la Direcció General d'Indústria, Energia i Minas, per la qual s'incrementa en una quantia addicional el crèdit inicial, i s'acorda la redistribució definitiva per sectors dels crèdits assignats estimativament en la convocatòria, de les ajudes per a millorar la competitivitat i la sostenibilitat de les pimes industrials dels sectors de la Comunitat Valenciana del calçer, ceràmic, metal·lomecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla estratègic de la indústria valenciana. [2020/7821]  
Antecedents  
Primer. Mitjançant la Resolució de 27 de desembre de 2019, del conseller d'Economia Sostenible, Sectors Productius, Comerç i Treball, modificada per resolució de 23 de gener de 2020, es va efectuar la convocatòria anticipada, per a l'exercici 2020, de les ajudes per a millorar la competitivitat i la sostenibilitat de les pimes industrials dels sectors de la Comunitat Valenciana del calçat, ceràmic, metal·lomecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatges, paper i arts gràfiques, valorització de residus i els sectors emergents de la biotecnologia, producció audiovisual i producció de videojocs, dins de la tercera fase d'implantació del Pla estratègic de la indústria valenciana.  
  
Segon. En el punt 1 del resolc segon d'aquesta convocatòria, es va establir que les ajudes convocades es finançaven amb càrrec a la línia S0360 del programa pressupostari 67.95.56.263.49, capítol VII, fins a un import global màxim de 07.828.035 euros, i s'establia en el punt 2 del mateix resolc, que aquest import inicial es podria incrementar en una quantia addicional màxima, sense necessitat de nova convocatòria, entre altres supòsits, per haver-se resolt en altres convocatòries amb càrrec a crèdits de la mateixa secció pressupostària, sol·licituds d'ajudes per un import inferior a la despesa inicialment retinguda per a aquestes.   
  
Tercer. Que el supòsit anterior es va produir quan, mitjançant la Resolució de 14 de juliol de 2020 (DOGV 8858 de 16-07-2020), d'aquesta direcció general, es van resoldre les ajudes per a plans d'industrialització desenvolupats per associacions empresarials dels sectors de la Comunitat Valenciana del calçat, ceràmic, metal·lomecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, productes infantils, paper i arts gràfiques, valorització de residus, energia, biotecnologia, la producció audiovisual i la producció de videojocs, dins de la tercera fase d'implantació del Pla estratègic de la indústria valenciana 2018-2023, i es concedí un total d'1.862.875,40 euros dels 2.465.000 euros totals de la convocatòria, la qual cosa va generar un crèdit sobrant no disposat de 602.124,60 euros.   
  
Quart. Per la Resolució de 10 de juny de 2020, d'aquella direcció general, ja s'havia desafectat i declarat disponible la quantitat de 500.000 euros del total de 602.124,60 sobrants, a fi d'incrementar la dotació existent en el projecte financer PT120000 del programa pressupostari 722.20 (capítol VIII), «Aportació a fons Fininval-Indústria.  
  
Cinqué. Per la Resolució de 14 de setembre, d'aquesta direcció general, i davant de la renúncia a l'ajuda concedida presentada per l'entitat Associació de Tallers d'Automòbils Astrauto, es va acordar desafectar la quantitat ja disposada de 60.120,90 euros.  
Sisé. Per la Resolució de 16 de setembre de 2020, d'aquesta direcció general, es va acordar declarar disponibles els 162.245,50 euros que en total queden sobrants de la convocatòria per a associacions sectorials, i incrementar en l'esmentat import el crèdit retingut per a la convocatòria dirigida a pimes industrials, i convocada amb càrrec a la mateixa línia pressupostària S0360.  
Seté. En el punt 5 del resolc segon de la resolució de convocatòria de les ajudes per a pimes industrials, es va establir una distribució inicial per sectors de l'import global màxim d'aquesta convocatòria, sense perjudici que se li atorgava expressament un caràcter estimatiu. En el punt 6 del mateix resolc es va establir que, en funció de l'import d'ajuda sol·licitat en cada sector, i a fi de poder atendre el major nombre possible de sol·licituds, la distribució estimativa del punt anterior, podria redistribuir-se proporcionalment entre els sectors que en resulten deficitaris, sense necessitat de nova convocatòria. No obstant això, aquesta redistribució definitiva serà publicada en el Diari Oficial de la Generalitat Valenciana amb caràcter previ a la resolució de concessió, sense que tal publicitat implique l'obertura de termini per a presentar noves sol·licituds ni l'inici de nou còmput de termini per a resoldre, ni modificarà el termini de justificació.  
Huité. Segons el certificat de l'òrgan instructor que hi ha en l'expedient, en l'esmentada convocatòria s'han revisat totes les sol·licituds d'ajudes presentades i s'han avaluat les memòries dels expedients admesos, i han resultat els següents imports màxims d'ajudes que pogueren correspondre per sector als expedients que han aprovat aquesta avaluació:  
  
  
Sectors Crèdit estimat inicial Import màxim d'ajuda  
Calcer 2.132.000,00 € 861.106,58 €  
Ceràmic 2.132.000,00 € 2.578.492,36 €  
Metal·lomecànic 2.132.000,00 € 6.900.623,93 €  
Tèxtil 2.132.000,00 € 4.080.174,18 €  
Joguet 2.132.000,00 € 375.647,42 €  
Marbre 2.132.000,00 € 610.363,72 €  
Fusta-moble i il·luminació 2.132.000,00 € 3.206.770,91 €  
Químic 2.132.000,00 € 2.819.578,31 €  
Automoció 2.132.000,00 € 309.142,15 €  
Plàstic 2.132.000,00 € 4.624.704,30 €  
Envasos i embalatges 2.132.000,00 € 2.441.793,89 €  
Indústria del paper i arts gràfiques 2.132.000,00 € 2.986.209,74 €  
Valorització de residus 2.132.000,00 € 642.066,28 €  
Biotecnologia 2.132.000,00 € 17.867,27 €  
Producció audiovisual i de videojocs 2.132.000,00 € 323.151,90 €  
TOTALS 04.732.309,00 € 97.133.658,94 €  
  
  
  
Nové. Atés que l'import total necessari per a concedir ajuda a totes les sol·licituds aprovades en tots els sectors convocats (35.884.043,94 €) és superior al crèdit total màxim disponible per a la convocatòria (84.632.723,50 €), és necessari redistribuir els crèdits inicialment previstos amb caràcter estimatiu, així com els crèdits incrementats, per a poder atendre el major nombre possible de sol·licituds aprovades, i distribuir proporcionalment els crèdits sobrants en els sectors amb excedent, als sectors amb dèficit de crèdit inicial, en primer lloc segons el percentatge de dèficit de cadascun, i en segon lloc, amb els sobrants d'aquella primera redistribució, i repartir-los segons la puntuació total obtinguda i els criteris de desempat previstos en la convocatòria.   
  
Deu. Tal com estableix el punt 5 de l'article 11 del Decret 77/2019, l'òrgan concedent haurà de publicar els crèdits addicionals disponibles i, si escau, la distribució definitiva, amb caràcter previ a la resolució de concessió, en els mateixos mitjans que la convocatòria, sense que tal publicitat implique l'obertura de termini per a presentar noves sol·licituds ni l'inici d'un nou còmput de termini per a resoldre.   
  
D'acord amb tot l'anterior, i d'acord amb el resolc quinzé, primer, de la convocatòria, on es delega en aquesta direcció genera la resolució de les incidències que es produïsquen amb anterioritat o posterioritat a la concessió com a òrgan concedent, resolc:  
Primer  
Incrementar en la quantitat de 162.245,50 euros el crèdit inicial previst en la convocatòria, amb el crèdit sobrant de la convocatòria d'ajudes resoltes amb anterioritat amb càrrec a la mateixa secció pressupostària, i en resulta un crèdit màxim de 99.495.655,50 euros, amb càrrec a la línia S0360 del programa pressupostari 04.89.65.408.41 del capítol VII dels pressupostos de la Generalitat per a 2020.  
  
Segon  
Redistribuir amb caràcter definitiu, de la següent manera, els crèdits totals finalment disponibles:  
  
Sectors Redistribució definitiva  
Calcer 861.106,58 -  
Ceràmic 2.578.492,36 -  
Metal·lomecànic 6.770.028,34 -  
Tèxtil 3.980.356,98 -  
Joguet 375.647,42 -  
Marbre 610.363,72 -  
Fusta-moble i il·luminació 3.113.034,96 -  
Químic 2.710.897,97 -  
Automoció 309.142,15 -  
Plàstic 4.440.233,65 -  
Envasos i embalatges 2.441.793,89 -  
Indústria del paper i arts gràfiques 2.936.202,43 -  
Valorització de residus 642.066,28 -  
Biotecnologia 17.867,27 -  
Producció audiovisual i de videojocs 323.151,90 -  
Subtotal 13.903.200,90 -  
Sobrant no assignable 31.859,60 -  
TOTAL 99.941.828,50 -  
  
  
  
Tercer  
Acordar la publicació d'aquesta redistribució definitiva en el Diari Oficial de la Generalitat Valenciana, sense que tal publicació implique l'obertura d'un nou termini de presentació de sol·licituds ni l'inici d'un nou còmput de termini per a resoldre.  
  
València, 24 de setembre de 2020.- La directora general d'Indústria, Energia i Mines: M. Empar Martinez Bonafé.